Фігура Ізяслава вышынёй два з паловай метры будзе змешчана на пастаменце ў выглядзе старажытнага магутнага камня-менгіра. Уся кампазіцыя ўзнімецца ў вышыню на пяць метраў. Малады князь-асветнік (пражыў ён нядоўга, па розным меркаванням, памёр ва ўзросце 25—31 года), глядзіць у далечыню, сімвалізуючую будучае. Правай рукой прыціскае да сэрца кнігу. Левай — абапіраецца на меч. Як удакладняе аўтар, улічылі існуючае паданне пра тое, як зусім юны Ізяслаў заступіўся за сваю маці Рагнеду, калі яго бацька, князь Уладзімір, хацеў яе забіць.